Predio izuzetnih odlika Potamišje

**Predio izuzetnih odlika Potamišje** je zaštićeno područje koje se prostire neprekinuto od državne granice Srbije i Rumunije do mosta na rijeci koji povezuje Opovo i put Zrenjanin-Beograd. Administrativno pripada teritorijama opština: Zrenjanin, Sečanj, Kovačica i Opovo. Potamišje je prostrana aluvijalna ravan rijeke Tamiš koju odlikuju jedinstveni i međusobno povezani mozaik vlažnih livada i pašnjaka, aluvijalnih šuma, starih dijelova riječnog toka, odsečenih meandara, bara, mezofilnih livada, zaslanjenih livada i šumo-stepa.

Unutar ove ravni, u periodu visokog vodostaja, Tamiš se slobodno razliva do prirodnih granica inundacionog područja. Upravo redovno plavlјenje (iako regulisano radom dvaju ustava) je temelјni fenomen ovog područja. Poplave, kao i mozaik staništa koji one kreiraju i čije parametre određuju, čine ovo područje dinamičnim i funkcionalnim plavnim prostorom, i omogućavaju životne uslove izuzetno velikom broju strogo zaštićenih i zaštićenih biljnih i životinjskih vrsta.

Tradicionalno oblikovan pejzaž Predjela izuzenih odlika Potamišje rezultat je stare tradicije ekstenzivnog pašarenja, prisustva još uvek značajno velikog broja stoke koja se uzgaja u naselјima na obodu zaštićenog područja i izuzetne dinamike kretanja stada mješovitog sastava, među kojima su i autohtona rasa ovaca, banatska cigaja. Šaranski ribnjaci (ukupno sedam) čine sastavni dio ekološke cjeline Potamišja, i predstavlјaju nezamjenjivo značajna mesta reprodukcije i seobe strogo zaštićenih vrsta ptica, posebno kolonijalnih vrsta vodenih ptica.

## Zaštićeno područje
U Potamišju je registrovano 606 taksona viših bilјaka, 49 vrsta beskičmenjaka nacionalnog i međunarodnog značaja, 42 vrste riba, 11 vrsta vodozemaca, 9 vrsta gmizavaca, 257 vrsta ptica i 58 vrsta sisara.

Za ovo područje kuriozitet su i četiri staništa Tiskog cvijeta. To je vrsta koje obitava na Tisi, ali se roji i na Tamišu. Kada je riječ o flori, za mnoge vrste ovo je ili jedini ili najvažniji lokalitet u Srbiji, 

Osim što predstavlјa stanište autohtonih životinjskih i bilјnih vrsta, posebnu vrijednost ovom području daje i Memorijalni kompleks Mihajla Pupina, koji predstavlјa kulturno dobro od izuzetnog značaja.

Proglašenjem Potamišja značajno je povećan i procenat zaštićenih područja u Vojvodini, što je sada oko 10 %.

### Predio izuzetnih odlika
Uredbom Vlade Republike Srbije 2023. godine, Potamišje je proglašeno zaštićenim područjem kao prirodno dobro nacionalnog, odnosno izuzetnog značaja i svrstano je u I kategoriju zaštite. Vrsta zaštićenog područja je predio izuzetnih odlika. Po IUCN kategorizaciji pripada V kategoriji za zaštitu prirode (Zaštićeni krajolik), kako je navedeno u WDPA evidanciji. 

Na području predjela izuzetnih odlika utrvđena su tri stepena režima zaštite I, II i III stepena. Režim zaštite I stepena na maloj površini od 27,14 ha) u jednoj očuvanoj mrtvaji kod Šurjana u opštini Sečanj, režim zaštite II stepena obuhvata površinu 12.258,39 ha, a III stepena 11.074,25 ha.

### Područje značajno za ptice
Unutar granica zaštićenog područja nalazi se međunarodno značajno područje za ptice (''Important Bird Areas – IBA''). U njemu je registrovano 257 vrsta ptica. Posebno su značajna mjesta gniježđenja strogo zaštićene vrste bijele rode (*Ciconia ciconia*). Oko 25 procenata parova ove vrste u Srbiji gnijezdi se u njima i reprodukuje. 

## Vanjske veze
* 

## Izvori